**Anawana Haloba Hobøl** (født 1978) er en zambisk-norsk billedkunstner.

Hun er utdannet ved Evelyn Hone College of Applied Arts i Lusaka, Zambia, ved Rijksakademie van Beeldende Kunsten i Amsterdam, Nederland, og ved Kunsthøgskolen i Oslo. Hun har vært stipendiat ved Smithsonian Institution. I 2021 skrev hun en eksperimentell opera med tittelen «Negotiating the Subtle Encounters» som del av en PhD ved Fakultet for kunst, musikk og design ved Universitetet i Bergen.

Hun beskriver sin kunstneriske praksis som en pågående undersøkelsesprosess av posisjoner til ulike samfunn innenfor varierte politiske, sosiale, økonomiske og kulturelle kontekster og rammer av ideologisk og post-kolonial natur. Hennes kunstneriske praksis er symbiotisk knyttet til og gjennom hennes forberedende øvelse i å utforme poesi i form av skisser hvorfra kunstneren abstraherer til performativt baserte kunstverk innen bevegelig bilde, installasjon og lyd, samtidig som den skaper situasjoner der den materielle kulturen på et gitt sted kan undersøkes og revurderes innenfor et skjema av raskt skiftende moderne subjektiviteter.

Haloba laget i 2015 verket "A Prose, A Song, A Poem Look Yonder" på Husøya i Træna kommune, som del av prosjektet Skulpturlandskap Nordland.

Hun har opptrådt alene eller i gruppesammenheng ved Pompidou-senteret, Oslo Kunstforening, Galleria d'Arte Moderna e Contemporanea i Bergamo, Sørlandets kunstmuseum, National Museum of African Art i Washington D.C. Rauma-bienallen, Zentrum für Kunst und Medien i Karlsruhe, Museu Coleção Berardo i Lisboa, Veneziabiennalen 2009, Manifesta 7 i Bolzano 2008, biennaler i Sydney 2008, Sharjah 2007, 2013, 2019, São Paulo 2016, Shanghai 2016, Lyon 2017, București 2021, Fellbach triennale 2021.

I 2014 deltok hun i stiftelsen av «Livingstone Office for Contemporary Arts».

Hennes video «I want to tell you something» er innkjøpt av Nasjonalmuseet.

Per 2023 er hun førsteamanuensis i samtidskunst ved Statens kunstakademi.

Hun er gift med Halvor Hobøl.

Referanser
----------

1. ↑   snl.no[Hentet fra Wikidata]
2. ↑   khio.no[Hentet fra Wikidata]
3. ↑  «What can art do? … and other investigations with Anawana Haloba 23.06.2021». norskebilledkunstnere.no.
4. ↑  «Anawana Haloba − Negotiating the Subtle Encounters: An Experimental Opera − June 19–August 15, 2021». KODE Kunstmuseer og komponisthjem.
5. ↑  «Anawana Haloba». Kunsthøgskolen i Oslo. Besøkt 28. april 2023.
6. ↑  «Træna, Husøya: Skulpturlandskap Nordland- skulptur ved Anawana Haloba». Helgeland Museum.
7. ↑  «A prose, a song, a poem look yonder». Nordland fylkeskommune. Besøkt 28. april 2023.
8. ↑  «Anawana Haloba Conversations with Stitched-up Lips 23.08-30.09.2018». Oslo Kunstforening.
9. ↑  «Ti spørsmål: Anawana Haloba». Sørlandets kunstmuseum. 16. februar 2011.
10. ↑  «Anawana Haloba» **(engelsk)**. Sharjah Art Foundation.
11. ↑  «32nd Bienal de São Paulo − In Conversation with Anawana Haloba» **(engelsk)**. contemporaryand.com. 8. september 2016.
12. ↑  «I want to tell you something». Nasjonalmuseet.
13. ↑  Halvor Hobøl (28. oktober 2006). «Et neopatrimonialt demokrati i Afrika» (PDF). s. 2.

Eksterne lenker
---------------

|  |  |
| --- | --- |
| Oppslagsverk/autoritetsdata | Store norske leksikon
 |

* Anawana Haloba på Facebook Rediger på Wikidata

* Anawana Haloba på Instagram Rediger på Wikidata

* Anawana Haloba på LinkedIn Rediger på Wikidata